kardosdrur/scandi-wiki huggingface dataset:
Landkreis Uecker-Randow

Landkreis Uecker-Randow var en Landkreis i den tyske delstat Mecklenburg-Vorpommern, der eksisterede fra 1994 til 2011.

Området lå syd for Stettiner Haff og Landkreis Ostvorpommern, øst for Landkreis Mecklenburg-Strelitz samt nord for delstaten Brandenburg. Mod øst grænsede området til Polen. Landkreisens administrationsby var Pasewalk.

Under landkreisreformen i 2011 blev landkreisen lagt sammen med Landkreis Ostvorpommern, byen Greifswald og en del af Landkreis Demmin til den nye Landkreis Vorpommern-Greifswald.

Geografi 

Landkreis Uecker-Randow havde sit navn fra de to største floder i området, Uecker og Randow. Den nordlige halvdel af området var en del af Ueckermünder Heide, en skovrig lav slette. I vest havde landkreisen del i endemorænen Brohmer Berge. Her ligger også det højeste punkt, Ziegler Berg på 133 m.

I Kreisområdet lå siden 2005 Naturpark Am Stettiner Haff.

Byer og kommuner 
(Indbyggertal fra 31. december 2006) – kilde:Statistisches Landesamt

Amtsfrie Kommuner
 Pasewalk, by * (11.856)
 Strasburg (Uckermark), by (5.934)
 Ueckermünde, by (10.399)

Amter med amtstilhørende byer og kommuner.

Administrationsby markeret med *

Nedlagte kreise i Mecklenburg-Vorpommern
Mozambique-kanalen

Mozambique-kanalen (fransk: canal du Mozambique, engelsk: Mozambique Channel) er sundet mellem Madagaskar og Mozambique og regnes som en del af Det Indiske Ocean. Kanalen er 460 km bred på sit smalleste punkt mellem Angoche, Mozambique og Tambohorano, Madagaskar.

Kanalens dybeste punkt ligger 230 km fra Mozambiques kyst og er på 3.292 meter.

Øer i kanalen

Øer, som tilhører Comorerne 
 Grande Comore
 Moheli
 Anjouan

Øer, som tilhører Frankrig 
 Mayotte
 Glorieusesøerne
 Juan de Nova
 Europaøen
 Bassas da India

Sund (farvand)
Lars Ingemann Nielsen

Lars Ingemann Nielsen (født 26. juli 1954) tidligere dansk hækkeløber. Han løb for Trongårdens IF i Kongens Lyngby og i 1980'erne for AK73. Dansk rekordholder på 400 meter hæk med 50,62 som han løb i Köln 1. september 1976 som var dansk rekord i 39 år og er den ældste rekord i en olympisk disciplin.

Ingemann Nielsen og elitegymnasten Mia Herskind er forældre til golf- og amerikansk fodboldspilleren Mads Ingemann Herskind som spillede golf i Iowa State University. Han er defensive back i Copenhagen Fusion og deltog på det danske flag football landshold ved i EM 2013, hvor holdet vandt guld.

Mesterskaber

Internationale mesterskaber 
1978 EM 400 meter hæk 51,48

Internationale ungdomsmesterskaber 
1973 JEM 400 meter hæk nummer 14 54,11

Personlige Rekorder 
 200 meter -21.7 1976
 400 meter – 47,42 1976
 400 meter hæk – 50,62 1976
 800 meter – 1.49,6 1976
 1500 meter -3.58,1 1975
 marathon -2.48.04 1974

Eksterne henvisninger 
 DAF i tal – Lars Ingemann 
 Trongårdens Idræts Forenings hjemmeside 
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )

Noter 

Hækkeløbere fra Danmark
Atleter fra Trongårdens IF
Atleter fra AK73
Niels-Ole Lindberg

Niels-Ole Lindberg (født 1967) tidligere dansk løber, der løb for Århus 1900.

Personlige Rekorder 
 200 m - 21,51 1990
 400 m - 46,81 1990
 800 m - 1.48,2 1993

Karriere 
 Tidligere dansk mester på 400 meter

Eksterne henvisninger 
 Niels-Ole Lindberg's mesterskaber 

Sprintere fra Danmark
Claus Hirsbro

Claus Strandberg Hirsbro (født 9. marts 1968) er en tidligere dansk sprinter som løb for SNIK og Trongårdens IF. Han er tidligere dansk rekordholder og VM-deltager på 100 meter.

Claus Hirsbro kom fra at være 400 meter hæk-løber og havde vist resultater på nationalt niveau, men skiftede til 100 og 200 meter sprint og havde en meget eksplosiv fremgang, som skabte en vis debat. Under indendørs danske mesterskaber i Rødovrehallen 1993, løb han den næsthurtigste tid på 60 meter nogensinde af en dansk sprinter og havde forbedret sin personlige rekord med 0,4 sek., men han forsvandt inden dopingkontrollen kunne nå at få fat i ham. Dette var første tegn kom på at der var noget galt med Hirsbros fremgang som sprinter.

Hirsbro fik livsvarig karantæne i år 2000 efter to positive dopingprøver. Han blev testet positiv for nandrolon. Hirsbro var den anden der fik livstidskarantæne fra eliteidræt i Danmark. Hirsbro nægtede sig skyldig, men accepterede dommen, efter han havde været igennem retsmaskinereiet og forsøgt at så tvivl om at dopingkontrollen i Italien ikke havde handlet korrekt, og at årsagen til at prøven han gav efter et stævne den 1. september 1996 i Rieti i Italien var positiv var forårsaget af en bøf! Der blev fundet spor af det anabole steroid stanozolol i Hirsbros urin.

Den 22. oktober 2000, kort efter at han i forbindelse med de danske mesterskaber i Aalborg, hvor han vandt DM-titlen på 100 meter, blev testet positiv for anden gang men inden han fik sin livsvarige doping-karantæne, kom det frem, at han i flere år i staten af 1990'erne havde dopet sig og at det skulle være sket sammen med tikæmperen Søren W. Johansson, som i 1995 også fik en livsvarig doping-karantæne. Dette hævdede Johansson i et interview i DR TV Sporten. Hirsbro reagerede vredt og afviste beskyldningerne og kalde Johansson for "lystløgner". Claus Hirsbro er i dag fodboldtræner i den lokale klub. 

Hirsbro er i dag logisitikdirektør i vagtselskabet EuroCode.

Internationale mesterskaber 
 1996 EM-inde 60 meter hæk 12. plads 7,91
 1995 VM 100 meter 42.plads 10,52
 1993 VM 100 meter 47.plads 10,78
 1993 VM-inde 60 meter 32.plads 6,93

Danske mesterskaber 
  1996 100 meter 10,72
  1996 200 meter 21,09
  1996 60 meter hæk inde 7,84
  1995 200 meter 20,95
  1995 110 meter hæk 14,37
  1994 60 meter inde 6,72
  1993 100 meter 10,51w
  1993 200 meter 21,42
  1989 400 meter hæk 51,99
  1989 110 meter hæk 14,93
  1989 400 meter 48,47

Personlige rekorder 
 100 meter: 10,37 11. juni 1994
 200 meter: 20,64 1996
 200 meter hæk: 23,1 20. maj 1992 DR 
 4 x 100 meter: 40,09  28. juni 1996  DR

Eksterne henvisninger 
 Claus Hirsbro DAF i tal

Noter 

Sprintere fra Danmark
Hækkeløbere fra Danmark
Atleter fra Trongårdens IF
Atleter fra SNIK
Dopingsager i atletik
Danske sportsudøvere udelukket for livstid
XU

XU var den største og vigtigste allierede efterretningsorganisation i det okkuperede Norge under 2. verdenskrig. Det meste af XU's virksomhed blev hemmeligholdt til 1980'erne. Navnets oprindelse kendes ikke med sikkerhed, men det står sandsynligvis for «X for ukendt» eller «X Undercover». 

XU blev etableret i juli 1940 af Arvid Storsveen, og mange af organisationens medlemmer rekrutteredes fra Universitetet i Oslo. Gruppen knyttede kontakter over hele Norge med politifolk, jernbanefunktionærer etc. og indsamlede kort og fotografier over tyske fæstningsanlæg og styrker.

Efter en første periode hvor man samarbejdede med Milorg, ændrede XU arbejdsmåde på grund af sikkerhedsproblemer og arbejdede separat fra efteråret 1941. 

Efter at der var etableret et net af meddelere over hele det sydlige Norge kom Gestapo i foråret 1942 på sporet af organisationen. Flere fra ledelsen måtte flygte til Sverige, deriblandt Storsveen, som dog fortsatte med at lede organisationen derfra. Storsveen besøgte Oslo i april 1943 og blev dræbt i et Gestapo-baghold. Han afslørede imidlertid ikke, hvem han var, og XU fortsatte under ledelse af Øistein Strømnæs og Anne-Sofie Østvedt. 

Strømnæs ledede XU fra Oslo til de tyske styrker kapitulerede i maj 1945. Foruden at forsyne de allierede med meget detaljerede informationer om de tyske styrker i Norge, havde XU også agenter i Tyskland. Flere af disse var kurerer for Paul Rosbaud, som var en særdeles vigtig agent for det britiske efterretningsorgan MI6.

Ved krigens slutning havde XU omkring 1.500 agenter over hele Norge og havde udviklet et sofistikeret kurersystem til Storbritannien via Sverige. Der kunne sendes omkring 500 A4-sider hver dag. Denne mængde efterretninger betød, at de allierede styrker havde godt overblik over de tyske styrker i Norge og kunne udnytte dette i forbindelse med bombetogter. Desuden ville informationerne naturligvis have været af uvurderlig betydning ved en eventuel allieret invasion i Norge.

XU opretholdt en streng disciplin omkring sin celleopbygning, og kurersystemet baseredes på anonym viderebringelse af information. 

Efter krigens slutning viste beslagte dokumenter fra Gestapo i Norge, at man der havde meget få oplysninger om XU's omfang, formål, medlemmer og operationer.

Eksistensen af XU afsløredes ikke for offentligheden før omkring 1980, da den norske regering besluttede at tildele nogle XU-medlemmer en medalje. Regeringen kritiseredes for at have ventet så længe, især fordi mange dobbeltagenter, der havde aflagt ed på hemmeligholdelse, blev dømt som kollaboratører under retsopgøret efter krigen. Deres navne blev renset efter 1980, og på nuværende tidspunkt er næsten alle dokumenter om XU gjort offentlige.

Eksterne henvisninger 
 Quislings fly brugt til spionagekup – artikel i Aftenposten.

Norges historie
Spionage
Blandingsprodukt

Et blandingsprodukt er et resultat af en blanding. Der kan menes forskelligt:

Blandingsprodukt (smør) – et smørprodukt.
Udgangssignalerne fra en elektronisk blander, der håndterer forskellige frekvenser.
Belejringen af Wien

Belejringen af Wien kan henvise til flere artikler:

 Den første tyrkiske belejring af Wien i 1529
 Den anden tyrkiske belejring af Wien i 1683

ja:ウィーン包囲
tr:Viyana kuşatması (anlam ayrımı)
Lago Maggiore

Lago Maggiore er med sine 212 km² en af de største søer i Alperne.  Ca. 80% ligger i Italien og resten i Schweiz. Vandspejlet ligger 193 m.o.h., og det dybeste punkt er 370 m dybt.

Geografisk placering 
Søens stejle bredder er omgivet af Piemonte og Lombardiets Foralper. Vestbredden er i Piemonte (Novara og Verbano-Cusio-Ossola-provinsen), den østlige del i  Lombardiet (Varese-provinsen), og den nordligste del strækker sig 13 kilometer ind i Schweiz og er det laveste punkt i hele landet.

Klima 
Klimaet er mildt både sommer og vinter, hvilket giver middelhavsklima med skønne haver med sjældne og eksotiske planter. Velkendte haver omfatter øerne Isola Madre, Isola Bella og Isole di Brissago samt parken Villa Taranto i Verbania foruden Alpinia botaniske have nær Stresa.

Turisme 
Både den schweiziske og den italienske del er yndede turistmål, og vigtige transportkorridorer løber langs begge bredder – motorvej og jernbane op til Simplonpasset på vestsiden, og jernbane med betydelig godstrafik til Gotthardtunnelen på østsiden.

Byer og bymæssige bebyggelser rundt om søen

Øerne i søen 
 Borromeiske Øer (tre øer og to små klippeskær imellem Verbania i nord og Stresa i syd):
 Isola Bella
 Isola Madre
 Isola Superiore
 Isola San Giovanni (umiddelbart ud for Verbania)
 La Malghera (klippeskær mellem Isola Bella og Isola Superiore)
 Brissago-øerne (to småskær ud for Brissago):
 Isole di Brissago
 Sant’Apollinare
 Castelli di Cannero (tre småøer ud for Cannero Riviera)
 Isolina (i bugten ud for Angera)

Henvisninger 

.

 
Ticino
Locarno

Locarno er en schweizisk by, den tredjestørste i den italiensktalende kanton Ticino. Byen har  indbyggere og ligger ved nordenden af Lago Maggiore.

Byen er kendt som turistmål (mest for indenlandsk, schweizisk turisme) og for at være vært for en årlig filmfestival – Festival internazionale del film di Locarno.

Verzasca 
I en tilstødende dal, Verzasca-dalen, ligger Verzasca-dæmningen, bygget tværs over dalen. Dæmningen dæmmer op for Verzasca-floden og skaber derved den kunstige sø Lago di Vogorno, ca. 2 km fra Lago Maggiore. Ved dæmningen er et vanddrevet kraftværk, der kan levere op til 105 MW. Dæmningen og kraftværket blev bygget i årene 1961 – 1965 og blev taget i brug så snart reservoiret var fyldt.

Dæmningen er et populært mål for bungy-jumpere. Dette tog sin begyndelse efter at en James Bond-stuntman sprang ud herfra i åbningsscenen i filmen GoldenEye fra 1995.

Referencer

Eksterne henvisninger 

Byer i Schweiz
Lago Maggiore
Ticino
Kølle (våben)

Kølle (af oldn. kylfa, opr. 'træstykke med klump') er et knusende våben udviklet af trækøllen og er formodentlig et af de ældste af alle våben. En primitiv form er en baculum (lat. for 'stok', 'knippel'). Allerede i stenalderen begyndte man at udvide rækkevidde og slagkraft ved hjælp af runde eller hammerformede hoveder af sten.

Vikingetid og middelalder 

I 1000-tallet blev køllen benyttet som kommandostav eller befalingsmandstegn for biskoppen (Bayeuxtapetet). Fodfolk har haft kortskaftede køller med rosetformet slaghoved. 

Siden 1200-tallet er køllen kortskaftet med hoved af bronze eller jern med eller uden indslåede pigge og har en bedre virkning mod rustningen end andre våben. En kortskaftet stridsplejl er en kølle, hvor hoved og skaft er forbundet med en kæde. 

I 1300-tallet fortrængte hjelmknuseren andre former. Et metalhoved med seks til otte skarpe lameller er lettere end andre køller, men har en effektiv virkning mod panserrustning. I sidste halvdel af 1500-tallet, da pladerustningen gik af brug, benyttes den også som befalingsmandstegn (marskalstav).

Symbol 

Køllen er et symbol for styrke og mandighed. Den var attribut for adskillige guder og helte, fx græske Herakles og Theseus, kanaanæiske Baal og keltiske Dagda.
I Danmarks rigsvåben har de to skjoldholdende vildmænd en kølle i hånden. 
I udpræget slang bruges “kølle” som synonym for “penis”.

I dag anvendes køller (knipler) som politivåben.

Se også 
 Golfkølle – et vigtigt element i golfsporten

Referencer

Litteratur og kilder 
 Finn Stefánsson: Symbolleksikon. Gyldendal 2009. Opslag "Kølle" (Online) 
 Olle Cederlöf: Våbnenes historie - Fra Antikken til slutningen af 1800-tallet. På dansk ved Th. Møller. Odense 1971.

Eksterne henvisninger


Håndvåben
Kølle (musikinstrument)

En kølle er en slags trommestik af træ eller plastic med et køllehoved, der kan være lavet mange forskellige materialer, fra glas til filt. Køller bruges til at spille for eksempel stortromme, klokkespil, marimba, pauker eller gong.

Musikinstrumenter
Ticino (flod)

Ticino er navnet på en italiensk og schweizisk flod der løber fra St. Gotthard-massivet ned gennem Locarno og ud i Lago Maggiore, for derefter at fortsætte sydøstpå i Italien, indtil den slutter sig til Po-floden.

Floder i Schweiz
Floder i Italien
Lago Maggiore
Le Havre AC

Le Havre Athletic Club FA (normalt bare kendt som Le Havre AC) er en fransk fodboldklub fra Le Havre i Normandiet. Klubben spiller i Ligue 1. Klubben blev stiftet i 1872 og er dermed Frankrigs ældste fodboldklub. Den spiller sine hjemmekampe på Stade Jules Deschaseaux. 

Klubbens største triumf kom i 1959, da man vandt pokalturneringen Coupe de France.

Kendte spillere 
  Pascal Chimbonda 
  Jean-Alain Boumsong
  Paul Pogba
  Benjamin Mendy
  Riyad Mahrez
  Dimitri Payet
  Steve Mandanda
  Lassana Diarra

Eksterne henvisninger  

Klubbens officielle hjemmeside

Fodboldklubber i Frankrig
Etableret i 1872
Le Havre
Otte-tusinder

Otte-tusinder (el. Eight-thousander) er betegnelse for de 14 bjerge på Jorden, der er mere end 8.000 meter høje. Betegnelsen udtrykker samtidig en af de største udfordringer for bjergbestigere, nemlig den udfordring at bestige samtlige disse 14 bjerge. De ligger alle i Himalaya- og Karakoram-bjergkæderne.

Det første forsøg på at bestige et bjerg på over 8.000 meter foregik i 1895, hvor en ekspedition ledet af Albert F. Mummery og J. Norman Collie forsøgte at bestige Nanga Parbat. Bestigningen endte i en katastrofe, hvor Mummery og to gurkhas mistede livet i en lavine.

Den første bestigning af et bjerg over 8.000 meter, som lykkedes, blev foretaget af Maurice Herzog og Louis Lachenal, der nåede toppen af Annapurna den 5. juni 1950.

Den første person, som nåede på toppen af samtlige 14 bjerge var italieneren Reinhold Messner. Missionen var fuldført den 16. oktober 1986.

Siden er disse bjergtoppe pr. 2007 blevet besteget af i alt 15 personer.

Liste over bjerge på mere end 8.000 meter

Kilde 
Chinese National Geography , September 2003, 2006.8, side 77

Liste over de bjergbestigere som har nået toppen af de 14 bjerge

Galleri

Se også 
 Seven Summits – bestigning af de højeste bjerge på hver af de syv kontinenter

Eksterne henvisninger 
 Liste af bjergbestigere
 Hjemmeside dedikeret til 8.000 meter klatrere  

Bjerge
Bjergbestigning
San Francisco Peaks

San Francisco Peaks eller San Francisco Mountains eller bare "The Peaks" som de kaldes lokalt, er en vulkansk bjergkæde i den centrale del af det nordlige Arizona, USA lige nord for byen Flagstaff. Det højeste punkt i bjergkæden er Humpreys Peak på 3.851 m, som samtidigt er det højeste punkt i staten Arizona.

Bjergkæden er resterne af en gruppe udslukte vulkaner, som tidligere var højere, men som er eroderet ned til den nuværende højde. Et vandførende lag i krateret forsyner Flagstaff med en stor del af det vand, byen forbruger. Selve bjergkæden ligger inden for grænserne af Coconino National Forest og området anvendes i vid udstrækning til rekreative formål.

Bjerge i USA
Arizona
Altefähr

Altefähr er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Kommuner i Mecklenburg-Vorpommern
Byer i Kreis Vorpommern-Rügen
Byer i Mecklenburg-Vorpommern
William Henry Bragg

William Henry Bragg (født 2. juli 1862 i Westward, Cumberland, død 10. marts 1942) var en britisk fysiker og kemiker, som delte Nobelprisen i fysik fra 1915 med sin søn William Lawrence Bragg.

Biografi 
William Bragg blev født i Westward, nær Wigton i Cumberland. Hans far, Robert John Bragg, var kaptajn, men valgte at leve som bonde. Robert Bragg var gift med Mary Wood, datter af en præst.

William Bragg blev uddannet på Market Harborough Grammer school og senere på King William's College for mænd. Han fik tildelt et mindre stipendium af Trinity College i Cambridge i 1881. Her studerede han matematik hos dr. E.J. Routh. Han tog sin afgangseksamen i 1884, som den tredje student i "Mathematical tripos". I 1885 blev han udnævnt til "professor af ren og skær matematik, som skulle undervise i fysik" på Adeleide universitet i Australien. Han opsagde sit professorat på Adelaide i 1908 til fordel for Leeds Universitet.
I Leeds arbejdede Bragg med røntgenstråler med stor succes. Han opfandt sammen med sin søn William Lawrence Bragg "røntgenspektrometeret".
I 1915 fik han sammen med sønnen Lawrence tildelt Nobelprisen i fysik for deres indsats inden for analysen af krystallers strukturer ved hjælp af røntgenstråler.

Hædersbevisninger 
 Nobelprisen i fysik (1915)
 Matteuccimedaljen (1915)
 Rumfordmedaljen (1916)
 CBE (1917)
 KBE (1920)
 Copleymedaljen (1930)
 Order of Merit (1931)
 Faradaymedaljen (1936)

Bibliografi 
William Henry Bragg skrev adskillige bøger:
 The World of Sound (1920)
 Concerning The Nature of Things (1925)
 Old Trades and New Knowledge (1926)
 Studies in Radioactivity (1912)
 X-Rays and Crystal Structure
 An Introduktion to Crystal Analysis (1928)
 The Universe of Light (1933)

Referencer

Eksterne henvisninger 

Fysikere fra Storbritannien
Nobelprismodtagere i fysik
Medlemmer af Videnskabernes Selskab
Nobelprismodtagere fra Storbritannien
Modtagere af Copleymedaljen
Briter i 1800-tallet
Briter i 1900-tallet
Præsidenter af Royal Society
Stained Class

Stained Class er det fjerde album af det britiske heavy metal-band Judas Priest, som blev udgivet i februar 1978. Albummet anses af mange fans for at være en af højdepunkterne i Judas Priests udgivelsesliste. Temaerne på Stained Class omhandlede meget sience fiction, som var meget populært i 1970'erne. Albummet var også det første hvor Judas Priest for alvor begyndte at udforske den genre, der senere hen ville blive kendt som heavy metal.   
Albumsomslaget introducerede også deres klassiske logo, som erstattede logoet med de gotiske bogstaver, der var blevet brugt på deres tidligere udgivelser. 

Fem år efter udgivelsen af Stained Class blev bandet trukket i retten, af forældrene til to teenagere, som begge nogen år forinden havde begået selvmord. Forældrene påstod at dette skyldes skjulte budskaber i sangen "Better By You, Better Than Me" i form af teksten "Do it, do it, do it," som ifølge dem var en opfordring til selvmord. "Better By You, Better Than Me" var dog ikke en sang Judas Priest selv havde skrevet, men en coverversion af Spooky Tooth (skrevet af bandets keyboardspiller Gary Wright). Judas Priest brugte efterfølgende flere millioner dollars på retssagen, som varede tre år og endte med, at de blev frikendt.  

Stained Class blev genudgivet i 2001 med to tilføjet bonusspor. Dette var det eneste Judas Priest album, hvor alle medlemmerne deltog i sangskrivningen, hvilket betød dette var et af Ian Hills få bidarg til sangskrivningenprocessen og det eneste bidrag fra trommeslageren Les Binks – guitar-riffsene til sangen "Beyond the Realms of Death". Efter dette album blev sangskrivningsholdet reduceret til Rob Halford, K.K. Downing og Glenn Tipton, Tipton deltog dog kun lejlighedsvis.

Spor 
"Exciter"  – 5:34
"White Heat, Red Hot" (Tipton) – 4:20
"Better By You, Better Than Me" (Gary Wright) – 3:24
"Stained Class" – 5:19
"Invader" (Halford, Tipton, Ian Hill) – 4:12
"Saints in Hell" (Halford, K.K. Downing, Tipton) – 5:30
"Savage" (Halford, Downing) – 3:27
"Beyond the Realms of Death" (Halford, Les Binks) – 6:53
"Heroes End" (Tipton) – 5:01

2001 bonusspor 
"Fire Burns Below" – 6:58
 "Better By You, Better Than Me (Live)"  (Wright) – 3:24

Musikere 
 Rob Halford – Vokal
 K.K. Downing – Guitar
 Glenn Tipton – Guitar, Bagvokal
 Ian Hill – Bas
 Les Binks – Trommer
med
 Simon Phillips – Trommer på "Exciter"

Eksterne henvisniner 
 Stained Class på Judas Priest Info sider 
 Judas Priest sagsøges

Fodnoter 

Album fra 1977
Judas Priest-album
Altenkirchen (Rügen)

Altenkirchen er en by og kommune i det nordøstlige Tyskland, beliggende under Landkreis Vorpommern-Rügen i delstaten Mecklenburg-Vorpommern. Byen ligger på den nordlige del af øen Rügen ved Østersøen.

I Pfarrkirche Altenkirchen hvis opførelse begyndte omkring 1185, er der indbygget en sten fra Jaromarsburg, Svantevits helligdom på Kap Arkona. Stenen bliver kaldt Priesterstein eller Svantevitstein.

Byer i Mecklenburg-Vorpommern
Byer i Kreis Vorpommern-Rügen
Corvey

Corvey er Nordrhein-Westfalens ældste kloster grundlagt i 822 af benediktinermunke ved Höxter nær floden Weser. Herfra udsendtes Ansgar år 826 som missionær til Norden.

Klosteret blev optaget på UNESCOs verdensarvsliste den 23. juni 2014.

Eksterne henvisninger 

Klostre i Tyskland
Gejstlige rigsfyrstendømmer
Nordrhein-Westfalen
Verdensarvsområder i Tyskland
Verdensarv fra 2014
Pilotprojekt

Et pilotprojekt eller en pilotundersøgelse (i daglig tale også kaldet "en pilot") er en forundersøgelse til en egentlig undersøgelse, et eksperiment eller et projekt. Udtrykket pilotprojekt kan referere til mange typer af undersøgelser, men som oftest er det en næsten nøjagtig kopi af den rigtige undersøgelse – dog i meget mindre skala.

Et pilotprojekt bruges ofte til at teste, om udformningen af den endelige undersøgelse lever op til de kriterier, der er opstillet for den. På den måde kan fejl ved undersøgelsens design opdages, før den egentlige (og meget dyrere) fuldstændige undersøgelse sættes i gang. Fx benytter samfundsforskere en pilotundersøgelse til at teste, om spørgsmålene i en spørgeskemaundersøgelse fungerer i praksis. Skulle der vise sig at være uhensigtsmæssige eller oplagt glemte spørgsmål, kan justering foretages i tide.

Pilotprojekter kan derfor i sidste ende være med til at sikre brugbarheden af den endelige undersøgelse eller det fulde projekt og minimerer derfor risikoen for at begå fejl eller afholde unødvendige omkostninger.

Videnskabelig metode